《戊寅夏日题泌水园》
明代·毕自严

曩辞藩臬守衡门，卜筑先开泌水园。名缰牵人苦不解，荏苒念水托空言。

羲爻倏踰亲鱼鸟，此地初搆亭与沼。亭对青山绕翠微，沼涵碧水通深窈。

乘风坐月景偏奇，柳色莲香竞陆离。有时独步或揖客，一觞一咏足栖迟。

更忆孔门各言志，惟有点也契圣意。兹园可浴亦可风，依稀似得狂客致。

老态龙钟厌世纷，何殊野鹤与閒云。科头跣足聊自适，门外阴晴付罔闻。

作者简介：毕自严（1569～1638年），（一作曰岩）字景会（一作景曾），淄川人(今淄博市周村区王村镇万家村）。天启、崇祯年间任户部尚书，掌管全国财政。在财源枯竭、入不敷出的情况下，毕自严精心协调、精打细算，支撑明朝财政近10年，功在社稷。毕自严万历二十年弱冠时进士及第，授松江推官。他年少有大才，尤善于综理复杂的经济事务。先后任刑部主事、工部员外郎、淮徐道参议、河东副使、洮岷兵备参议、陕西右布政使，泰昌元年升为太仆寺卿，跻身九卿之列。